**Yuliya Dmitrievna Chicherina** (7-avgust 1978-yil Sverdlovskda tug'ilgan) — rus rok qo'shiqchisi, musiqachi, aktrisa, muallif va qo'shiqlar ijrochisi. Rossiya Federatsiyasida xizmat ko'rsatgan artist (2022).

Biografiyasi
------------

Yuliya Chicherina 7-avgust 1978-yil Sverdlovskda tug'ilgan.

Bolaligida u rasm chizishni va qo'shiq aytishni yaxshi ko'rardi, turli maktab guruhlarida gitara va baraban chalar edi. 2002-yilda u Yekaterinburg madaniyat va san'at maktabining estrada vokal bo'limini tamomlagan.

2000-yil 25-iyulda Agata Kristi guruhi rahbari Vadim Samoylov tomonidan ishlangan "Sni" nomli birinchi albomi chiqdi va Yuliya Chicherinaga Butunrossiya shuhratini keltirdi. "Tu-lu-la", "Jara" va "Uxodya-uxodi" kompozitsiyalari bo'yicha o'sha paytdagi mashhur klipmeyker va izlanuvchan kinorejissyor Timur Bekmambetov bilan birgalikda videokliplar suratga oldi. Albom nashr etilgandan so'ng, Yuliya Chicherina Timur Bekmambetovning "Gladiatrix" tarixiy jangovar filmida rol o'ynadi. Bu film uchun 2000-yil 20—21 sentyabrda guruh "Doroga" qo'shig'ini yozdi. Ushbu kompozitsiyani yozish uchun Konstantin Krimets boshchiligidagi katta orkestr taklif qilingan. Ushbu kompozitsiyadan saundtrek sifatida foydalanish kerak edi. Biroq, bir qator sabablarga ko'ra, qo'shiq almashtirildi. Qo'shiq 2001-yil 15-mayda 11 ta remiks va musiqiy video bilan birga singl sifatida chiqarilgan.

2010-yilda "Tu-lu-la" qo'shig'i Julio Medemning "Komnata v Rime" filmi saundtrekida namoyish etildi. Bu vaqtga kelib, guruh tarkibi yangilandi, jamoa bir nechta singllarni chiqardi. "Nashego radio" "Sol" loyihasida ishtirok etrib Alla Pugachevaga hurmat bajo keltirdi va "Nad Uralom" qo'shig'i uchun videoklipni taqdim etdi. Ushbu trek "Semantik gallyutsinatsiyalar" guruhi bilan hamkorlikda Chicherina 2010-yil 9-martda Shadrinsk shahriga gastrol safari chog'ida sodir bo'lgan avtohalokat asosida yozilgan. O'sha yilning oxirida Chicherina "Bi-2" guruhi bilan birgalikda sahnada chiqish qildi va Rossiya Ichki ishlar vazirligining simfonik orkestri bilan ushbu guruhning bir nechta konsertlarida qatnashdi.

2011-yilning kuzida bo'lib o'tgan Tibetga sayohati asosida qo'shiqchi va uning guruhi "Skazka o stranstvii i poiske schastya" kontseptual video-musiqiy asarini yaratdi.

### Diskografiyasi

#### Studiya albomi

* 2000-yil "Sni"
* 2001-yil "Techeniye"
* 2004-yil "Off/On"
* 2006-yil "Muzikalniy film"
* 2007-yil "Chelovek-ptitsa"
* 2015-yil "Skazka o stranstvii I poiske schastya"
* 2017-yil "#Voynaimir"
* 2020-yil "Pesni voyennix let"

### Filmografiyasi

#### Kino rollari

* 2001-yil — Gladiatrix — *Deirdre, gladiator quli*
* 2002-yil — Muzlik davri — *Anyuta, qo'shiqchi*
* 2004-yil — So'zlar va musiqa — *Vika, qo'shiqchi*

Unvonlari
---------

* 2000-yil "Oltin Gramafon "mukofoti laureati — *"Jara" qo'shig'i uchun*
* 2002-yil "Bi-2" guruhi bilan duetda "Oltin Gramafon" mukofoti laureati — *"Moy rok-n-roll" qo'shig'i uchun*
* 2003-yil "Eng yaxshi qo'shiq" nominatsiyasida "Bi-2" guruhi bilan duetda Muz-TV mukofoti laureati — *"Moy rok-n-roll" qo'shig'i uchun*

Manbalar
--------

1. ↑  Биография Юлии Чичериной. «Вокруг ТВ» // vokrug.tv
2. ↑  Юля Чичерина закончила училище и стала певицей
3. ↑  Кхжн ╚Оеоях╩ Б Пняяхх
4. ↑  „«ЧИЧЕРИНА»: С ГАСТРОЛЕЙ НА СЪЕМКИ". *www.intermedia.ru* (15-sentabr 2000-yil).
5. ↑  *Дед Звукарь.* „ЧИЧЕРИНА - Симфоническая "Дорога" Юли-гладиатрицы - Звуки.Ру" (en). *Zvuki.ru* (2-noyabr 2000-yil).
6. ↑  „11 РЕМИКСОВ ГРУППЫ «ЧИЧЕРИНА»". *www.intermedia.ru* (13-aprel 2001-yil).
7. ↑  Заядлая путешественница Юлия Чичерина. // km.ru (21 ноября 2013 года)
8. ↑  Рецензия в журнале «FUZZ» № 9, 2000 год
9. ↑  Рецензия в журнале «FUZZ» № 11, 2001 год
10. ↑  „ЧИЧЕРИНА - "#Войнаимир" | Рецензии | Наш НеФормат". *www.nneformat.ru*. Qaraldi: 27-noyabr 2020-yil.

Adabiyotlar
-----------

* Алексеев А. С. Кто есть кто в российской рок-музыке. — М. : АСТ : Астрель : Харвест, 2009. — С. 536—538. — ISBN 978-5-17-048654-0 (АСТ). — ISBN 978-5-271-24160-4 (Астрель). — ISBN 978-985-16-7343-4 (Харвест).